- Hindi News
- National
- धमतरी समेत 5 मंडियां होंगी ऑनलाइन, किसी भी राज्य के व्यापारी खरीद सकेंगे उपज
धमतरी समेत 5 मंडियां होंगी ऑनलाइन, किसी भी राज्य के व्यापारी खरीद सकेंगे उपज
श्यामतराई स्थित आदर्श कृषि उपज मंडी को ऑनलाइन करने का काम शुरू हो गया है। इस सुविधा से किसानों को देशभर की कृषि उपज मंडी के भाव की जानकारी मिलेगी। साथ ही प्रतिस्पर्धा होने के कारण उन्हें उपज का अधिकतम भाव भी मिलेगा। पहले चरण में धमतरी की श्यामतराई मंडी, राजनांदगांव, भाटापारा, कवर्धा, नयापारा राजिम, कुरुद मंडी को इससे जोड़ा जा रहा है। इसके बाद 4 अन्य मंडियों को भी जोड़ा जाएगा।
मंडी के अधिकारियों ने कहा कि श्यामतराई मंडी को राष्ट्रीय स्तर पर कृषि बाजार से जोड़ा जाएगा। फिलहाल यह सिस्टम अभी शुरू नहीं हो रहा है, लेकिन भविष्य के लिए प्लानिंग हुई है। राष्ट्रीय स्तर पर कृषि उपज मंडी जुड़ गई, तो अन्य राज्यों के व्यापारी भी सीधे यहां की मंडी से ऑनलाइन खरीदी कर सकेंगे। इससे किसानों को प्रतिस्पर्धा के चलते उपज का अधिकतम मूल्य भी मिलेगा। फिलहाल मंडी में अभी 125 स्थानीय लाइसेंसी व्यापारी खरीदी करते हैं। खरीदी करने वाले व्यापारियों की संख्या बढ़ी, तो किसानों को भी सीधा फायदा होगा।
पुराना डिस्प्ले सिस्टम नहीं चला : 4 वर्ष पूर्व श्यामतराई मंडी में आसपास की मंडियों के भाव की जानकारी के लिए इलेक्ट्रानिक डिस्प्ले सिस्टम लगाया गया था, पर कुछ महीने बाद ही यह सिस्टम खराब हो गया। इसे लगाने में लगभग डेढ लाख रूपए खर्च हुए थे।
8 लाख से नया सिस्टम
ई-मंडी व्यवस्था के तहत यहां नया ऑनलाइन सिस्टम लगाया जा रहा है। इसमें ई-आक्सन तथा ई-ट्रेडिंग की सुविधा होगी। इसका काम शुरू हो गया है। इसमें लगभग 8 लाख रूपए खर्च किए जा रहे हैं।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva